Lasse Bruun-Hansen, 11-09-2015
Forslag til vedtægtsændringer for DSB Racing Team


Stk. 1, punkt A. ændres til:  (Forsøg på at lette formandens arbejde, og afspejler mere hvordan det plejer at foregå...) 
" Medlemmer danner som udgangspunkt selv hold til deltagelse i serier. Formanden kan hjælpe med dette, hvis man ikke har en makker.
Forventet deltagelse i serie(r), samt evt. makker, skal bestræbes at være meldt til formanden og webmaster, inden udgangen af januar måned i løbåret."

Stk. 1, punkt B. ændres til:  (Betaling senest på løbsdagen, begrebet reservekører afskaffes)
"Tilmelding til løb skal ske på Facebook, i den lukkede gruppe ”DSB Racing” (invitation til gruppen fås via bestyrelsen). Tilmeldingen skal ske mindst 1 måned før løbs datoen.
Betaling skal tilstræbes at ske samtidig med tilmeldingen til foreningen Reg. 1551 Konto nr. 10 80 70 50, dog senest på selveste løbsdagen.
Ved aflysning af tilmeldingen senere end 1 måned før løbs datoen, refunderes betalingen ikke.
Kasserer melder til formanden om betalingen er sket."

Stk. 1, punkt C. ændres til:  (Forsøg på at lette formandens arbejde. Medlemmer sørger selv for at danne hold, finde afløsere indbyrdes, og til/afmelde sig til løb i serier  - Man skal selvf. stadig tilmelde sig løbene i facebook gruppen, så kassereren har overblik over deltagelse/betalinger)
"Hvis man bliver forhindret i at deltage i et løb, skal man som udgangspunkt selv forsøge at finde en afløser. Såfremt det ikke lykkes skal man selv sørge for at aflyse til løbsserien og melde det til formanden."
Stk. 1, punkt D. fjernes  (Medlemmer sørger selv for at danne hold)
Stk. 1, punkt E. fjernes  (begrebet reservekører afskaffes)
Stk. 1, punkt F. omdøbes til nyt punkt D.
Stk. 1, punkt G. omdøbes til nyt punkt E.

Stk. 2, punkt F. ændres til:  (Kontingent går til foreningen, det nøjagtige beløb bliver fastsat på generalforsamlingen)
"Kontingent for DSB Racing Team er XXX kr. om måneden. Kontingentet går til foreningen, som til gengæld afholder træningsløb/foreningsmesterskab, hvor betalende medlemmer gratis kan deltage. Dette for at vi kan samles mere i foreningen, og styrke sammenholdet.
Kontingent skal betales hver den 1. i måneden. Ved ikke betalt kontingent kan man ikke deltage i diverse løb.
Passive medlemmer betaler 100 kr. om året. Disse medlemmer kan ikke deltage i serier, men må gerne deltage i DSB Racing Teams trænings løb til de eventuelle rabatpriser som er forhandlet med banen."

